 कर दी, जिससे हम एक दूसरे पर चढ़ जाएँ ? अगर आप जनप्रतिनिधियों का वीआईपीपना खत्म करना चाहते हैं, तो लालबत्ती के आगे पीटे चलने वाली गाड़ियाँ बंद कीजिए, इससे लोग असुविधा से भी बचेंगे, पेट्रोल, डीजल बचेगा, समाज का पैसा जो टैक्स के रूप में वसूला जाता है, वो भी बचेगा। इसके लिए लालबत्ती को हटाने की क्या जरूरत? अभी अगर लालबत्ती की सिर्फ एक गाड़ी हो, तब भी लोग उसे वीआईपी वाहन जान के रास्ता दे देते हैं, लेकिन लालबत्ती के हटते ही, आप देख लेना जो अभी एक गाड़ी में चलता है वो दस गाड़ियाँ लेकर चलेगा और उनके आगे चलने वाली गाड़ियों में बैठे लोग फिरर्र-फिरर्र सीटियाँ मारेंगे ताकि उनके वीआईपी का वीआईपी पना दिख सके, पेट्रोल,डीजल, मैन पावर, टैक्स का पैसा सबकी दस गुना बर्बादी होगी। आप बेचारी लालबत्ती को तो हटा देंगे, लेकिन लोगों के दिमाग से वीआईपी पना कैसे निकालोगे?
 दोषी बाहर दिखने वाली लालबत्ती नहीं, अंदर बैठा हुआ वीआईपी पन है। अरे साहाऽऽब, वीआईपी कल्चर खत्म करना है, तो मंत्रियों, संतरियों के एक-एक, दो-दो एकड़ में फैले सरकारी आवास छोटे करो, वो जनता का आदमी है, तो उसे जनता के बीच दो तीन कमरों के मकान में रखो। आप ये सब ना करके लालबत्ती को दोषी ठहरा रहे हैं। लामचंद खिजयाए हुए से बोले, बड़ी चिंता है तो वीआईपी को मिलने वाली सिक्यरिटी हटाओ, चुने गए प्रतिनिधियों को अपने ही लोगों के बीच जाने के लिए फौज फटाके की क्या जरूरत ? लालबत्ती नहीं, ये फौज फटाका, ढोल नगाड़े वीआईपी कल्चर है। लोगों की भावनाओं का मजाकघ् बना के रख दिया-ये बंद, वो बंद, अमका बंद, ढिमका बंद। ज़ब देखो बंद, बंद, बंद, अरे भैया सब बंद ही करते रहोगे या कुछ चालू भी करोगे? साथियों, लोकतंत्र राजा है और लालबत्ती इसका ताज, हम किसी भी कीमत पर अपने राजा के ताज की रक्षा करेंगे। सफेद सरकारी गाड़ी की छत पर लपलपाती हुई लालबत्ती उसके सौभाग्य की, उसके सुहाग की निशानी थी, हम हर कीमत पर उसके सुहाग की रक्षा करेंगे। वे अपने साथ हुए विश्वासघात से बुरी तरह आहत थे, उनके मुँह से झाग निकलने लगा। अपनी बात को न्याय और नीतिसंगत सिद्घ करने के लिए लामचंद ने अब अपने भाषण को एक नया मोड़ दिया।
 ये संसार सभी ग्रहों से मिलकर चलता है लेकिन इनमें सूर्य का सबसे विशेष स्थान है, सूरज ना निकले तो सबरी हेकड़ी धरी रह जाएगी। आप लोग ध्यान देना, सूरज जब घर से निकलता है तो लाल होता है, ये लाल क्या है? ये सूरज को राजा इन्द्र से मिली हुई लालबत्ती की चमक है। उसी लालबत्ती के कारण आपको सूरज को प्रणाम करना पड़ता है, उसका स्वागत करना पड़ता है, उसे जल चढ़ाना पड़ता है।
 सूरज को देखते ही आपको काम पर जाना पड़ता है। ये सब क्यों? क्योंकि वो लालबत्ती वाला है। ऐसे तो चंद्रमा भी रोज निकलता है, सबको शीतलता देता है, लेकिन हम घंट ध्यान नहीं देते उसपे, कब निकला-कब चला गया, पता भी नहीं चलता। एकाध दिन करवाचौथ, या शरद पूर्णिमा को छोड़ के हम उसको महत्व नहीं देते, क्यों? क्योंकि उसके पास ला